CELEX: 32012D0790
Language: da
Date: 2012-12-14 00:00:00
Title: 2012/790/EU: Kommissionens gennemførelsesafgørelse af 14. december 2012 for så vidt angår EU-tilskud til EU-referencelaboratoriet for påvisning af restkoncentrationer fra den 1. januar til den 31. december 2012 , jf. Rådets beslutning 2009/470/EF (meddelt under nummer C(2012) 9286)

18.12.2012   
            
            
               DA
            
            
               Den Europæiske Unions Tidende
            
            
               L 348/28
            
         KOMMISSIONENS GENNEMFØRELSESAFGØRELSE
   af 14. december 2012
   for så vidt angår EU-tilskud til EU-referencelaboratoriet for påvisning af restkoncentrationer fra den 1. januar til den 31. december 2012, jf. Rådets beslutning 2009/470/EF
   (meddelt under nummer C(2012) 9286)
   (Kun den nederlandske udgave er autentisk)
   (2012/790/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 31, stk. 1 og 2,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2), særlig artikel 32, stk. 7, og
   ud fra følgende betragtninger:
   
               (1)
            
            
               Der kan ydes EU-tilskud til EU-referencelaboratorier i overensstemmelse med artikel 31 i beslutning 2009/470/EF.
            
         
               (2)
            
            
               I henhold til artikel 75 i Rådets forordning (EF, Euratom) nr. 1605/2002 (3) (i det følgende benævnt »finansforordningen«) og artikel 90, stk. 1, i Kommissionens forordning (EF, Euratom) nr. 2342/2002 (4) (i det følgende benævnt »gennemførelsesbestemmelserne«) skal der forud for indgåelsen af en forpligtelse til at afholde en udgift over EU's budget foreligge en finansieringsafgørelse, som angiver de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (3)
            
            
               I henhold til Kommissionens gennemførelsesforordning (EU) nr. 926/2011 af 12. september 2011 for så vidt angår EU-tilskud til EU-referencelaboratorier for foderstoffer, fødevarer og dyresundhedsområdet, jf. Rådets beslutning 2009/470/EF (5), kan der udbetales EU-tilskud, hvis de godkendte arbejdsprogrammer gennemføres effektivt, og støttemodtagerne forelægger al den nødvendige dokumentation inden for en bestemt frist.
            
         
               (4)
            
            
               Institute for Food Safety i Wageningen i Nederlandene (RIKILT) blev udpeget som EU-referencelaboratorium for påvisning af restkoncentrationer ved Kommissionens forordning (EU) nr. 563/2012 af 27. juni 2012 om ændring af bilag VII til Europa-Parlamentets og Rådets forordning (EF) nr. 882/2004 for så vidt angår listen over EU-referencelaboratorier (6) med tilbagevirkende kraft fra den 1. januar 2012.
            
         
               (5)
            
            
               I september 2011 indførte RIKILT et foreløbigt arbejdsprogram for 2012 som en del af sin ansøgning. Efter sin udpegelse forelagde RIKILT et opdateret arbejdsprogram og dertil hørende budgetter. Kommissionen har vurderet og godkendt de opdaterede arbejdsprogrammer og dertil hørende budgetter, som EU-referencelaboratorierne har forelagt for 2012.
            
         
               (6)
            
            
               Arbejdsprogrammet er blevet fulgt siden den 1. januar 2012. Der er derfor behov for finansiering fra den 1. januar 2012.
            
         
               (7)
            
            
               Da arbejdsprogrammet for 2012 udgør en tilstrækkeligt detaljeret ramme, jf. artikel 90, stk. 2 og 3, i gennemførelsesbestemmelserne, er nærværende afgørelse en finansieringsafgørelse.
            
         
               (8)
            
            
               I overensstemmelse hermed bør der ydes EU-tilskud i form af medfinansiering til de EU-referencelaboratorier, der er blevet udpeget til at udføre de funktioner og opgaver, der er beskrevet i artikel 32 i forordning (EF) nr. 882/2004. EU-tilskuddet bør være på 100 % af de støtteberettigede udgifter, jf. Kommissionens gennemførelsesforordning (EU) nr. 926/2011.
            
         
               (9)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (7) skal programmer for udryddelse og overvågning af dyresygdomme (veterinærforanstaltninger) finansieres via Den Europæiske Garantifond for Landbruget (EGFL). I henhold til samme forordnings artikel 13, stk. 2, bruges fonden desuden i behørigt begrundede tilfælde til finansiering af udgifter til administration og personale, der afholdes af medlemsstaterne og af modtagerne af støtte fra EGFL i forbindelse med foranstaltninger og programmer, der er omfattet af Rådets beslutning 90/424/EØF af 26. juni 1990 om visse udgifter på veterinærområdet (8). Finanskontrollen af foranstaltningerne foretages i henhold til artikel 9, 36 og 37 i forordning (EF) nr. 1290/2005.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   1.   Det arbejdsprogram for 2012, der er forelagt af RIKILT — Institute for Food Safety, en afdeling af Wageningen University & Research Centre, den 27. september 2011, godkendes.
   2.   Der ydes EU-tilskud til påvisning af restkoncentrationer til RIKILT — Institute for Food Safety, en afdeling af University & Research Centre. Laboratoriet skal udføre de funktioner og opgaver, der er fastsat i bilag VII, del I, i forordning (EF) nr. 882/2004, punkt 12, litra a).
   3.   EU-tilskuddet udgør 100 % af de støtteberettigede udgifter, jf. gennemførelsesforordning (EU) nr. 926/2011, der afholdes af instituttet til arbejdsprogrammet, dog højst 470 000 EUR, i perioden 1. januar-31. december 2012, hvoraf maksimalt 25 000 EUR afsættes til tilrettelæggelse af en faglig workshop om påvisning af restkoncentrationer.
   Artikel 2
   Denne afgørelse er rettet til: RIKILT — Institute for Food Safety, en afdeling af Wageningen University & Research Centre, Akkermaalsbos 2, Building No 123, 6708 WB Wageningen, Nederlandene.
   
      Udfærdiget i Bruxelles, den 14. december 2012.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 165 af 30.4.2004, s. 1.
   
      (3)  EFT L 248 af 16.9.2002, s. 1.
   
      (4)  EFT L 357 af 31.12.2002, s. 1.
   
      (5)  EUT L 241 af 17.9.2011, s. 2.
   
      (6)  EUT L 168 af 28.6.2012, s. 24.
   
      (7)  EUT L 209 af 11.8.2005, s. 1.
   
      (8)  EFT L 224 af 18.8.1990, s. 19.